**Az érettségi vizsgakövetelmények változásának ütemezése:**

***2022. január 1-je és 2023. december 31-e*** ***között***

* A ***módosítás előtti Nat. szerint tanulóknak*** a korábban a 40/2002. (V. 24.) OM rendeletben szabályozott részletes vizsgakövetelmények szerint kell érettségi vizsgát tenniük.   
  [Közismereti érettségi vizsgatárgyak 2023. október-novemberi vizsgaidőszakig érvényes vizsgakövetelményei](https://www.oktatas.hu/kozneveles/erettsegi/kozismereti_vizsgatargyak_2023ig) (2012-es Nat-ra épülő vizsgakövetelmények)
* A ***módosított Nat szerint tanulók*** előrehozott vizsgái ebben az időszakban már a vizsgaszabályzat 3. mellékleteként bevezetett új általános követelmények, és az ezekhez kapcsolódó új részletes követelmények szerint folynak majd.  
  [Közismereti érettségi vizsgatárgyak 2024. május-júniusi vizsgaidőszaktól érvényes vizsgakövetelményei](https://www.oktatas.hu/kozneveles/erettsegi/kozismereti_vizsgatargyak_2024tol) (2020-as Nat-ra épülő vizsgakövetelmények)

**3.)**A ***2024. január 1-je után*** és ezt követően már kizárólag a vizsgaszabályzat 3. mellékleteként bevezetett új általános követelmények, és az ezekhez kapcsolódó, új részletes követelmények szerint lehet csak érettségi vizsgát tenni. (Ez utóbbi alól kivételt képez az ágazati, ágazaton belüli specializációs vizsgáknak egy szűk köre.)  
[Közismereti érettségi vizsgatárgyak 2024. május-júniusi vizsgaidőszaktól érvényes vizsgakövetelményei](https://www.oktatas.hu/kozneveles/erettsegi/kozismereti_vizsgatargyak_2024tol) (2020-as Nat-ra épülő vizsgakövetelmények)

|  |  |  |
| --- | --- | --- |
| **Az egyes vizsgázói csoportokra vonatkozó vizsgakövetelmények az egyes vizsgaidőszakokban** | | |
| **Vizsgázói csoport** | **2022. május-június, 2022. október-november**  **2023. május-június, 2023. október-novemberig vizsgaidőszakokban** | **2024. május-júniustól** |
| Érettségi bizonyítvánnyal nem rendelkező, tanulói jogviszonyban nem lévő személyek. | A korábban a 40/2002. (V. 24.) OM rendeletben szabályozottrészletes vizsgakövetelmények szerint kell érettségi vizsgát tenniük. **A követelmények elérhetők itt:** https://www.oktatas.hu/kozneveles/erettsegi/kozismereti\_vizsgatargyak\_2023ig | Kizárólag a 100/1997. (VI. 13.) Korm. rendelet 3. számú mellékletében található vizsgatárgyakból, a módosított Nat\*-hoz igazított, módosított vizsgakövetelmények szerint vizsgázhatnak. **A követelmények elérhetők itt:** https://www.oktatas.hu/kozneveles/erettsegi/kozismereti\_vizsgatargyak\_2024tol |
| Azok a középiskolások, akik a 2012-es Nat\* szerint tanulnak. | A korábban a 40/2002. (V. 24.) OM rendeletben szabályozott részletes vizsgakövetelmények szerint kell érettségi vizsgát tenniük. **A követelmények elérhetők itt:** https://www.oktatas.hu/kozneveles/erettsegi/kozismereti\_vizsgatargyak\_2023ig |
| Azok a középiskolások, akik a 2020-ban bevezetett, módosított Nat szerint tanulnak. | **1.** Előrehozott, szintemelő, pótló vizsgát tehetnek 100/1997. (VI: 13.) Korm. rendelet 3. számú mellékletében található vizsgatárgyakból a módosított Nat\*-hoz igazított, módosított vizsgakövetelmények szerint, ha azt az intézmény pedagógiai programja számukra ezt lehetővé teszi.  **A követelmények elérhetők itt:** https://www.oktatas.hu/kozneveles/erettsegi/kozismereti\_vizsgatargyak\_2024tol **2.**  Előrehozott vizsgát tehetnek 40/2002. (V. 24.) OM rendeletben szabályozott részletes vizsgakövetelmények szerint olyan vizsgatárgyból is, amely a 100/1997. (VI. 13.) Korm. rendelet 3. számú mellékletében nem szerepel akkor, ha azt az intézmény pedagógiai programja számukra kifejezetten lehetővé teszi (pl. informatika).  **A követelmények elérhetők itt:** https://www.oktatas.hu/kozneveles/erettsegi/kozismereti\_vizsgatargyak\_2023ig |
|  |  |  |
| Nat\*- A Nemzeti alaptanterv kiadásáról, bevezetéséről és alkalmazásáról szóló 110/2012. (VI. 4.) Korm. rendelet | | |
|  |  |  |
|  |  |  |

**Jelentkezés érettségi vizsgára**

2021. december 21.

**Az érettségi vizsgára való jelentkezéssel kapcsolatos tudnivalók**

**Vizsgaidőszakok és jelentkezési határidők**  
  
Az érettségi vizsga vizsgaszabályzatának kiadásáról szóló 100/1997. (VI. 13.) Korm. rendelet (továbbiakban: vizsgaszabályzat) 12. § 6) bekezdés b) és c) pontja alapján **érettségi vizsgát**két vizsgaidőszakban, a **május-júniusi**és**az október-novemberi vizsgaidőszakban** lehet tenni. Az érettségi vizsgára történő **jelentkezés** az e célra szolgáló **jelentkezési lappal történik,**amelyet az érettségi jelentkezést fogadó intézménybe kell benyújtani.   
**Felhívjuk figyelmüket, hogy az Oktatási Hivatalhoz nem lehet érettségi jelentkezést benyújtani.**

A jelentkezési határidő a május-júniusi vizsgaidőszak esetén **február 15-e.**

**Kapcsolat a felsőoktatási intézményekbe történő jelentkezéssel**  
  
Fontos, hogy a felsőoktatási intézményekbe történő jelentkezés határideje február 15-e, és az a [felvi.hu](http://www.felvi.hu/) honlapon, az e-felvételi használatával történik. Az érettségi vizsgára és a felsőoktatási felvételi eljárásba külön-külön kell jelentkezést benyújtani, a két jelentkezés nem „váltja ki" vagy „helyettesíti" egymást.

[Az érettségi vizsga követelményei](https://www.oktatas.hu/kozneveles/erettsegi/erettsegi_vizsgatargyak)

**Részletes tájékoztató információk az érettségi vizsgára történő jelentkezésről**

* [Tanulói jogviszonnyal rendelkező vizsgázók jelentkezése érettségi vizsgára](https://www.oktatas.hu/pub_bin/dload/kozoktatas/erettsegi/erettsegi_2021/Tjvban_jelentkezes_mente.pdf) (pdf)
* [Tanulói jogviszonnyal rendelkező vizsgázó jelentkezése előrehozott érettségi vizsgára](https://www.oktatas.hu/pub_bin/dload/kozoktatas/erettsegi/erettsegi_2021/Tjvban_elorehozott_erettsegi.pdf)(pdf)
* [Tanulói jogviszonyban álló, érettségi bizonyítvánnyal nem rendelkező vizsgázók jelentkezése szintemelő érettségi vizsgára](https://www.oktatas.hu/pub_bin/dload/kozoktatas/erettsegi/erettsegi_2021/Tjvban_erbiz_nincs_szintemelo_vizsga.pdf) (pdf)